my en my en en en en sv fr de de fr my my my my my my my my my my en en my en my my my my my my nl en my my my my my en my my my my my en en
မြန်မာနိုင်ငံရှိ ဆေးယဉ်ပါးတီဘီရောဂါ လူနာများအတွက် တီဘီဆေးအသစ်နှစ်မျိုးကို ယခုလအတွင်း စတင်အသုံးပြုကုသပေးလျက်ရှိ
Thursday, March 24 2016 00:00
အဆိုပါဆေးအသစ်နှစ်မျိုးမှာ Bedaquiline နှင့် Delamanid တို့ ဖြစ်ကာ နှစ်ပေါင်းငါးဆယ်အတွင်း ပထမဆုံးထွက်ပေါ်လာသော တီဘီ ရောဂါအတွက် ဆေးများဖြစ်ပြီး၊ လက်ရှိ ကုထုံးများဖြင့်ယဉ်ပါးနေ သည့်လူနာများ သို့မဟုတ် ရုပ်ပိုင်း ဆိုင်ရာဆိုးဆိုးရွားရွားခံစားရသည့် ဘေးထွက်ဆိုးကျိုးများ၏ဒဏ်ကို မခံ စားနိုင်သောလူများအတွက် မျှော် လင့်ချက်အသစ်လည်းဖြစ်ကြောင်း MSF ၏ မတ် ၂၂ ရက်နေ့ထုတ်ပြန် ချက်အရမှ သိရသည်။
ယင်းဆေးအသစ်နှစ်မျိုးကို လူ သားချင်း စာနာထောက်ထားမှုဆိုင် ရာကျန်းမာရေးအဖွဲ့ဖြစ်သော နယ် စည်းမထားဆရာဝန်များအဖွဲ့(MSF) နှင့်အမျိုးသားတီဘီရောဂါတိုက်ဖျက် ရေး(NSF)တို့မှ စတင်ကုသပေးခြင်း ဖြစ်သည်။
"နှစ်ပေါင်း ၅၀ ကျော်အတွင်း မှာရလာတဲ့ ပထမဆုံးတီဘီဆေး အသစ်တွေနဲ့ မြန်မာနိုင်ငံမှာရှိတဲ့ တကယ့်ကို အခြေအနေဆိုးနေတဲ့ လူနာတွေကို ကုသခွင့်ရတဲ့အပေါ် ကျွန်မတို့ကျေနပ်မိပါတယ်"ဟု MSF အဖွဲ့၏ endTB implimentor ဒေါက်တာ ခင်ငြိမ်းငြိမ်းကဆိုသည်။
လက်ရှိတွင် ဆေးယဉ်ပါးတီဘီ လူနာများအနေဖြင့် သောင်းနှင့်ချီ သောဆေးလုံးများကို နှစ်နှစ်တာ ကာလအထိ မဖြစ်မနေသောက်သုံး နေရပြီး ရာနှင့်ချီသော နာကျင်သည့် ထိုးဆေးဒဏ်များနှင့် ဘေးထွက်ဆိုး ကျိုးများ၏ဒဏ်ကို ခံစားရကာ တစ် ခါတစ်ရံအကြားအာရုံဆုံးရှုံးခြင်းမှ စိတ်ထင်ယောင်ထင်မှားဖြစ်ခြင်းအထိ ဖြစ်နိုင်ကြောင်း သိရသည်။
ထို့ပြင်ကုသပျောက်ကင်းနိုင် သည့်နှုန်းမှာလည်း ၅၀ ရာခိုင်နှုန်း သာရှိပြီး အချို့လူနာများမှာ တီဘီ ဆေးများမှရရှိသော ဘေးထွက်ဆိုး ကျိုးများဒဏ်ကြောင့် အသက်အန္တ ရာယ်ဆုံးရှုံးနိုင်ပြီး ကုသမှုကို ရပ်ဆိုင်း လိုက်ရသည်အထိ ဖြစ်ပေါ်နိုင်ကာ ပြင်းထန် ဆေးယဉ်ပါးအဆင့်သို့ ရောက်ရှိနေသော အချို့လူနာများ မှာ အသုံးပြုနေသည့်အစွမ်းထက် ဆေးဝါးများပင် မတိုးတော့သည် အထိ ဖြစ်ပေါ်နိုင်ကြောင်း သိရသည်။
"နာတာရှည်ရောဂါကို ခံစားနေ ခဲ့ရတဲ့ ကျွန်မတို့ရဲ့လူနာတချို့အ တွက် ဒီဆေးတွေပေါ်ထွက်လာခြင်း ဟာ အလွန်ပဲနောက်ကျနေခဲ့ပြီး ဒီ အခြေအနေအတွက် ကြိုတင်ပြင်ဆင် ထားဖို့ လိုအပ်ပေမယ့်လည်း တစ် ဖက်မှာ ဆေးယဉ်ပါးတီဘီရောဂါကို ဒီတီဘီဆေးအသစ်တွေနဲ့ ကုသရာ မှာ အစွမ်းထက်မှုတွေကိုပြနေတဲ့အ ထောက်အထားတွေလည်း တိုးလာ နေပါတယ်။ ဒါကြောင့်မို့လို့ လူနာ တွေကို နောက်မကျစေဘဲ အမြန်ဆုံး ကုသပေးနိုင်ဖို့လိုပါတယ်။ ဒီဆေး ဝါးတွေကို ကျွန်မတို့ရဲ့ဆေးသေတ္တာ တွေထဲမှာ ထည့်ထားနိုင်ခြင်းအား ဖြင့် ဆေးယဉ်ပါးတီဘီလူနာတစ်ဦး ချင်းစီအတွက် သီးခြားကုထုံးတွေကို ဖန်တီးပေးနိုင်ပြီး ရောဂါကိုပျောက် ကင်းအောင် ဆောင်ရွက်ပေးနိုင်တဲ့ အကောင်းဆုံးအခွင့်အလမ်းတစ်ရပ် ဖြစ်လာစေမှာပါ"ဟု ゞင်းက ဆက် လက်ပြောသည်။
ယင်းဆေးအသစ်နှစ်မျိုးကို ပိုမို အားနည်းသူ၊ ထိရှလွယ်သူ၊ အိတ်ချ် အိုင်ဗွီရောဂါတွဲဖက်ဖြစ်ပွားနေသော ခုခံစွမ်းအားနည်းပါးသူ၊ ဆေးယဉ်ပါး တီဘီလူနာ ၁၀ ဦးမှတီဘီဆေးသစ် များကိုရရှိမည်ဖြစ်ပြီး ကျန်းမာရေးဝန် ကြီးဌာနအနေဖြင့်လည်း Bedaquiline ဆေးအား ဝယ်ယူကာ အသက်ကယ် ကုသမှုကို လက်လှမ်းမီရရှိနိုင်စွမ်းမရှိသည့် နောက်ထပ်ဆေးယဉ်ပါး တီဘီလူနာ ၁၀ ဦးအတွက် ပေးအပ် သွားရန် စီစဉ်ထားကြောင်း သိရသည်။
အဆိုပါ ဆေးအသစ်များမှာ UNITAID ၏ နိုင်ငံပေါင်းစုံပါဝင်သည့် endTB စီမံကိန်းမှ ထောက်ပံ့ကူညီ မည်ဖြစ်ပြီး MSFမှ အကောင်အထည် ဖော်ဆောင်ရွက်သည့် အဖွဲ့တစ်ခု ဖြစ်ကာ အဖွဲ့နှစ်ခုအတွက် ဆေးယဉ် ပါးတီဘီရောဂါပညာရှင်များ စုဝေး ထားသည့် အပြည်ပြည်ဆိုင်ရာကော် မတီတစ်ရပ်မှ နည်းပညာပိုင်းဆိုင်ရာ ထောက်ပံ့မှုနှင့် ရောဂါအကြောင်းကို ဆွေးနွေးတိုင်ပင်မှုတို့အား ထောက်ပံ့ ကူညီပေးသွားမည်ဖြစ်ကြောင်း သိရ သည်။
တီဘီရောဂါသည်ကုသပျောက် ကင်းနိုင်ပြီး နှစ်စဉ်ကမ္ဘာပေါ်တွင် လူ ဦးရေ ၁ ဒသမ ၅ သန်းကျော်ခန့် သေဆုံးလျက်ရှိကာ အသစ်ဖြစ်ပွား လာသော တီဘီဆေးယဉ်ပါးပုံစံမှာ နှစ်စဉ်လူဦးရေ ငါးသိန်းခွဲခန့်အထိ သက်ရောက်မှုရှိနေကြောင်း MSF မှ သိရသည်။
Read 1276 times
Published in ကျန်းမာရေး
Tagged under
မြန်မာနိုင်ငံ
ဆေးယဉ်ပါးတီဘီရောဂါ
တီဘီဆေးအသစ်နှစ်မျိုး
စတင်အသုံးပြုကုသပေးလျက်
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
Related items
မြန်မာနိုင်ငံမှ တရုတ်နိုင်ငံသို့ ကျွန်းသစ် မှောင်ခိုတင်သွင်းမှု လျော့ကျသွားဟုဆို
တောင်ကိုရီးယားရှင်ဟန်ဘဏ်ခွဲ ၂၀၁ရ ခုနှစ် ပထမ သုံးလပတ်အတွင်း မြန်မာနိုင်ငံ၌ ဖွင့်လှစ်မည်
မြန်မာနိုင်ငံတွင် ဒုတိယမြောက်အများဆုံးအဖြစ် ကျပ်သန်းပေါင်း ၁၅၇၅ဝတန်ဖိုးရှိ စိတ်ကြွမူးယစ်ဆေးပြားများ တာချီလိတ်မြို့နယ်အတွင်း ဖမ်းမိ
ဇီကာဗိုင်းရပ်စ်ကို စစ်ဆေးပေးနိုင်မည့်စက်များ မြန်မာနိုင်ငံကို လာမည့် ၁၀ ရက်အတွင်း ရောက်ရှိမည်
မြန်မာနိုင်ငံတွင် နစ်ဆန်းမော်တော်ကားများကို ယခုနှစ်အတွင်း စတင်ထုတ်လုပ်သွားမည်
Copyright 2014 © Democracy Today Daily Newspaper | Myanmar News Network Co.,Ltd. All rights reserved.